SEBUAH SIRI DOKUMENTARI NETFLIX
MAC 1983 EMPAT TAHUN SELEPAS KEMALANGAN
Sepanjang saya hidup, ada ketikanya saya ketakutan.
Pada ketika itu, saya paling takut.
Saya benar-benar terdesak.
Saya tiada pilihan melainkan menentang habis-habisan.
Sebab itulah saya buat keputusan sebegitu.
Selepas semua yang berlaku di Three Mile Island,
saya yakin loji itu berpotensi untuk menyebabkan satu lagi kemalangan
yang bukan saja akan melenyapkan industri nuklear, bahkan manusia.
Berjuta-juta nyawa dalam bahaya.
Saya menetap di Texas Timur.
Saya membesar di Missouri semasa era Perang Vietnam.
Seperti semua pemuda pada zaman itu, saya tahu saya wajib menjadi tentera.
Tentunya, pada satu malam, isteri saya duduk di meja,
dan saya boleh nampak dia menangis,
dan dia serahkan notis draf.
Jadi keesokannya, saya pergi berjumpa jururekrut Tentera Laut setempat,
namun satu-satunya program mereka ada ialah kuasa nuklear tentera laut.
Tempohnya enam bulan.
Jadi, saya sertainya.
Kalian akan ditempatkan di fasiliti prototaip tentera laut selama enam bulan.
Pertama kali di akademi nuklear, ada satu papan tanda berbunyi,
"Lelaki yang masuk ke sini bakal menerima pengajian berharga $50,000."
Seorang rakan sekelas saya naik ke situ pada satu malam dan tulis,
"Kamu semua boleh pergi melingkup."
Kami belajar segala-galanya, segala jenis kimia,
aspek kelogaman reaktor, fizik reaktor, teori pam,
teori elektrik, segala macam topik.
Saya salah seorang daripada rekrut tanpa ijazah.
Jadi, ya, saya perlu berusaha.
Kedua-dua anak saya dilahirkan semasa saya di Tentera Laut.
Saya tak boleh balik jumpa mereka.
Namun semua orang di atas kapal ada tanggungjawab
di bahagian keselamatan.
Di Tentera Laut, saya temukan cinta yang saya tak tahu wujud dalam diri.
Saya jatuh cinta dengan kuasa nuklear.
AWAS KAWASAN RADIASI
Namun tiada sesiapa dalam hidup saya
meletakkan harapan prestasi yang tinggi terhadap diri saya
sebagaimana laksamana.
Inilah reaktor kapal selam berkuasa nuklear pertama Tentera Laut, Nautilus.
Laksamana Rickover dianggap bapa nuklear tentera laut.
Beliau mencipta reaktor di dalam kapal selam yang menjadikan
kapal selam sebenar tidak perlu naik di permukaan.
Saya akan ikut kata-katanya jika lelaki itu memimpin saya
kerana beliau jadikan dunia kapal selam nuklear selamat.
Kapal selam ini selamat sebagaimana loji Suruhanjaya Tenaga Atom.
Laksamana memberikan saya kod profesional yang cukup bernilai.
"Bertanggungjawab." Itu falsafah beliau.
Setiap keputusan dibuat perlu ada sifat tanggungjawab.
SETAHUN SELEPAS KEMALANGAN
Kemalangan di loji nuklear Three Mile Island di Pennsylvania
mengejutkan negara,
yang ingin menjadikan tenaga nuklear
cara menghentikan kebergantungan kita terhadap minyak asing.
Ekoran kemalangan itu,
syarikat utiliti membatalkan rancangan untuk membina 51 loji nuklear baru.
Penentang nuklear yang mahu menutup semua reaktor di negara ini
tidak menghiraukan keperluan masa hadapan.
Namun penyokong nuklear yang berpura-pura tiada apa-apa berlaku
dengan kewaspadaan kita di sini sememangnya gagal menerima hakikat.
KAMI SELAMAT DARIPADA TMI
Kemalangan itu menyukarkan penerimaan orang awam
tentang kuasa yang dihasilkan oleh reaktor nuklear.
Kita harus memulakan tugas yang panjang dan sukar
untuk menilai akibat jangka panjang
ekoran kejadian ini.
Namun saya percayakan janji nuklear.
Ketika saya diberi peluang keemasan
untuk menyertai pembersihan di Three Mile Island,
saya merebut peluang untuk lakukannya kerana saya boleh fokus
untuk memastikan masa depan industri nuklear selamat.
Saya siapkan semuanya,
dan buat semua persiapan yang diperlukan.
Beberapa minggu sebelum saya melaporkan diri
di Three Mile Island, isteri saya meninggal dalam nahas jalan raya.
Satu malam, ada kereta melanggar bar,
dan isteri saya terbunuh.
Saya tak nak cakap tentangnya.
Itulah kisahnya.
Pada Jun 1980, saya mula bekerja di Three Mile Island,
cuma saya dan dua anak saya.
Pembersihan tapak kemalangan di Three Mile Island
telah mencipta satu industri baru
dengan kehadiran lebih daripada 1,000 pekerja kerajaan.
Pada tahun 1980, saya ditugaskan menjadi
pengarah pejabat tapak SKN di Three Mile Island untuk pembersihan
dan memastikan kesihatan dan keselamatan awam terjaga.
Paras radioaktiviti sangat tinggi,
100 kali ganda dos berbahaya sekarang di kawasan pembendungan ini,
di mana kerja pembersihan giat dijalankan.
Pembersihan bukanlah satu kerja yang singkat.
Kami berada dalam situasi yang tak pernah dihadapi sebelum ini.
Tiada siapa pernah hadapi teras dalaman mencair,
kerosakan, radioaktiviti ini.
Jadi, ada fasa penstabilan dalam beberapa bulan pertama.
Kemudian tahun seterusnya, teras perlu dinyahpasang
untuk memasukkan bahan api ke dalam kanister dan dibawa keluar.
Kos apa yang dipanggil "pembersihan bersejarah"
sangat tinggi kerana kemalangan sebegini bersifat terlalu sensitif dan berbahaya.
Anggaran kos usaha tersebut adalah $1,000,000,000.
Kos pembinaan Three Mile Island $700,000,000,
dan ia beroperasi tak sampai 90 hari.
Kami perlu galas tugas ini.
Dari mana kami akan mendapat pembiayaan dan teknologinya?
Jadi, mereka yang memiliki loji itu menyerahkan tugas kepada Bechtel.
Bechtel umpama negeri ke-51, negeri nuklear.
Ia merupakan perkhidmatan untuk pembersihan nuklear.
Bechtel sudah terlibat dalam industri nuklear sejak dulu lagi.
Ia syarikat pembinaan milik persendirian terbesar di dunia.
Mereka ada kabel politik yang mantap.
Saya, Ronald Reagan, berikrar
akan menunaikan tanggungjawab…
Semasa Ronald Reagan bertemu dengan semua kuasa
untuk memenangi pilihan raya pada tahun 1980,
Steve Bechtel salah seorang yang berada di sana.
Apa kontrak kita ada?
Orang seperti Caspar Weinberger dan George Shultz wujud
di kepimpinan tinggi, dan ada permainan kuasa.
Pembersihan itu lebih besar daripada Three Mile Island.
Ia tentang kemandirian industri nuklear.
Jadi, Bechtel menjadi
kontraktor penyahoperasian utama untuk pembersihan.
Kami tahu kami harus lakukannya dengan selamat.
Namun kami juga tiada banyak masa.
Semakin lama pembersihan diteruskan,
semakin tinggi kemungkinan loji itu akan lebih terjejas.
Pihak pengurusan tetapkan beberapa penanda aras penting
untuk pulihkan keadaan.
Air setinggi tiga meter di tingkat bawah tanah sangat radioaktif.
Kami perlu keluarkannya,
kemudian kumpulkan bahan-bahan tercemar, dan paling utama,
bahan api teras yang cair di dalam bekas reaktor itu sendiri.
Itulah matlamatnya.
Namun pertama sekali, pembendungan perlu dialur keluar.
Tempoh masa sebulan diperlukan
untuk melepaskan gas kripton radioaktif ke udara
dari dalam reaktor nuklear yang lumpuh di Three Mile Island di Pennsylvania.
Persoalan kredibiliti dibangkitkan banyak kali
sejak kemalangan tahun lepas.
Penduduk ketakutan.
Kami semua, anak-anak, keluarga sudah terdedah.
Semua orang sudah terdedah entah sejauh mana.
Kemudian mereka masih mahu melepaskannya.
Apa yang dirasakan penduduk boleh jelas dilihat.
Jika anda menyokong pelepasan kripton, tepuk tangan.
Jika anda menentang pelepasan kripton…
Saya tak pernah persoalkan sebelum ini.
Sekarang, saya persoalkan segalanya.
Menurut timbalan presiden syarikat kuasa,
penduduk tidak perlu risau.
Kami tidak menolak kemungkinan berlaku masalah peralatan lanjutan,
namun tiada apa-apa perlu dibimbangkan.
Itu buat saya marah kerana pada saya, itu semua cuma temberang.
Ini kehidupan sebenar, kehidupan kami.
Kami mahu tahu apa pilihan kami ada, apa kami boleh buat
dan bagaimana mereka akan lindungi kami.
Joyce Corradi membeli van dwitangki untuk keluar dari kawasan itu.
Dia salah seorang yang sudah tidak senang duduk.
Sukar untuk tinggal di sini. Setiap kali dengar siren berbunyi,
saya harap rumah kawan yang terbakar,
sebaliknya pulau itu yang bermasalah.
Sukar hidup begitu.
Walaupun diberi jaminan, penduduk berdekatan loji itu tetap pindah.
Kami berpindah sementara mereka membuat pelepasan.
Ia tak berbaloi.
Keluarga saya terlalu penting.
Saya mahu berada di rumah, tapi…
Bolehkah Met-Ed dan Suruhanjaya Kawalan Nuklear
menghilangkan ketakutan penduduk berdekatan?
Kami pergi berjumpa Lake Barrett, pengarah SKN di pulau itu.
Saya beritahu beliau, "Saya nak tuan tengok muka saya,
dan saya nak tuan ingat
setiap keputusan yang tuan buat tentang kuasa nuklear ini.
Keputusan tuan melibatkan orang seperti kami,
dan tuan perlu pertimbangkan kami."
Penduduk sangat bimbang tentang apa yang berlaku di nuklear.
Wujud ketidakpercayaan.
Ada bunyi-bunyi, " Mereka menipu…"
Saya tiada masa nak hadap drama sebegini.
Emosi… Saya hormati emosi orang.
Saya amat menghormati Joyce dan mereka semua.
Namun saya cukup sedih
kerana mereka lebih dimomokkan dengan cerita menakutkan dalam berita.
SKN mengadakan mesyuarat ini untuk menjelaskan
rancangan Met-Ed melepaskan gas kripton dari bangunan pembendungan.
Simpan saja kripton kamu!
Itu semua hujah mengikut perasaan dan tidak bermakna.
Ekoran kemalangan itu,
masa depan seluruh industri nuklear diragui.
Jadi, ada dorongan di pihak politik
dan pihak industri untuk menggesa pembersihan dipercepatkan.
Mengikut pengalaman saya di Three Mile Island,
mereka akan ambil setiap jalan pintas yang ada.
PENGERUSI BECHTEL
Bechtel mempunyai reputasi
sebagai syarikat "lakukannya tak kira apa pun".
Sebagai permulaan, untuk pelepasan, kakitangan Bechtel memutuskan untuk
membina paip penapisan yang besar
dan mereka akan pam keluar semua gas radioaktif melaluinya.
Mereka tampal pita duktus di atasnya.
Pita duktus banyak kelebihannya. Tanyalah mana-mana staf.
Mereka boleh buat apa-apa saja dengan pita duktus dan kawat baling.
Namun ia tak boleh hentikan radioaktiviti.
Sejumlah kecil gas radioaktif
keluar melalui penapis, melalui cerobong dan ke udara.
Pelepasan dihentikan pada pukul 8:00. Ada penggera pada monitor cerobong.
Pelepasan gas kripton dari bangunan pembendungan
adalah permulaan usaha pembersihan.
Susulan daripada itu, kami perlu mereka perisai
untuk melindungi pekerja di ruang reaktor
daripada pendedahan radiasi.
Bechtel meminta sukarelawan masuk untuk cuba buat ia kelihatan seperti
mereka mencapai sesuatu yang hebat untuk umat manusia.
Saya enggan masuk ke mana-mana bangunan reaktor
sebab saya tak tahu apa menanti di dalamnya.
Had masa untuk berada di dalam reaktor paling lama cuma beberapa minit.
Langkah ini memakan masa berbulan, dan kami belum mula memproses
sebarang sisa radioaktif tahap tinggi akibat kemalangan itu.
Rakyat bimbangkan pembersihan loji yang dilihat begitu lambat.
Ada yang tidak percaya pekerja di loji itu tahu apa mereka buat.
Pihak utiliti mengatakan pembersihan akan selesai pada 1983.
Menurut SKN, ia memakan masa sepanjang '84.
Namun kedua-dua pihak bersepakat kos pembersihan semakin meningkat.
Sebahagian usaha tidak berjalan secepat diharapkan,
namun saya rasa ia akan beroperasi semula.
Saya komited untuk memastikan
kami berkesempatan untuk buat begitu.
Pembersihan melangkaui bajet dan tidak mengikut jadual.
Jadi pemilik loji itu, GPU, menetapkan jadual penanda aras.
Pembiayaan tambahan tidak akan disalurkan kepada Bechtel
sehingga setiap penanda aras berjaya dicapai.
Jadi semakin menghampiri setiap penanda aras,
semakin Bechtel menekan kami untuk mengikut jadual yang ditetapkan.
Berjuta-juta dolar telah dibelanjakan.
Pada ketika itulah Larry King diambil bekerja.
Naib presiden eksekutif tidak berpuas hati dengan gerak kerja.
Jadi, mereka mengupah saya memikirkan saya boleh membantu.
Saya sedari mula sudah berbalah dengan Bechtel
kerana mereka cuba mempercepatkan proses.
Melihat kepada gaya Larry, dia mahukan kerja pembersihan begini,
"Buat dengan betul sekali saja."
Penanda aras yang memulakan masalah ialah kren kutub bangunan reaktor.
Itu satu-satunya bahagian penting yang perlu diberi perhatian.
Kemalangan itu menyebabkan teras di dalam mencair.
Ada rod bahan api dan serpihan cair di bahagian bawah reaktor.
Kami angkat kepala bekas reaktor menggunakan kren kutub
untuk keluarkan semua sisa di situ.
Namun kemalangan itu,
ditambah dengan pelepasan semua air dan wap radioaktif,
telah mendedahkan kren kutub kepada radiasi.
Kami harus tukar semuanya dengan kabel baru,
dan gunakan brek baru.
Semuanya perlu diperkemas
untuk memastikan kami dapat mengendalikan kren dengan selamat.
Jadi saya menyemak semua dokumentasi pengubahsuaian
yang dilakukan terhadap kren kutub tersebut.
Tiada dokumentasi.
Ketua pengurus Bechtel di tapak loji tidak mahu mengeluarkan belanja.
Dia cuma nak cepat.
Parks kenal pasti bahawa Bechtel buat kerja tangkap muat.
Mereka tak pasang bahagian yang ada sebelum kemalangan itu.
Saya fikir, "Ini situasi yang serius."
"Tiada masa untuk main-main, tangkap muat atau apa-apa saja lagi."
Sejurus selepas itu, Ed Gischel,
pengarah kejuruteraan saya, datang dan memberitahu,
"Kita tak patut benarkan kren dinaikkan sebelum melakukan ujian beban."
Jadi, apabila mereka berdua datang, saya putuskan, "Saya setuju dengan awak.
Kita takkan angkat kepala. Saya takkan tandatangan."
Jadi saya ambil tindakan seterusnya, saya hubungi Naib Presiden GPU.
Saya ingat dia marah dengan saya,
sebab saya cakap sama ada dia tahu apa yang berlaku
dan tidak memandang serius tentangnya,
atau dia tak tahu apa yang berlaku.
Mana-mana sekalipun, ia satu masalah.
Saya sendiri, Ed Gischel dan Larry King
mengetahui bahawa semua pengubahsuaian ini telah dibuat,
namun tak pasti berapa banyak.
Dari mana datangnya bahan itu? Siapa lakukan pengesahan?
Kami tak tahu.
Pihak pengurusan Bechtel, mereka…
"Tidak. Kita perlu selesaikannya. Buat saja. Buat sekarang."
Organisasi rosak dari peringkat tertinggi, bukannya dari bawah.
Jika pihak pengurusan tidak tetapkan parameter kawalan
yang perlu dipatuhi setiap orang di loji kuasa nuklear,
mereka seolah-olah cuba menjolok sarang tebuan.
Kemungkinan akibat daripada kemalangan reaktor
sangatlah berbahaya.
Kita boleh terheret dalam situasi yang kita tak boleh keluar.
Masih terdapat hampir 500 kilogram
bahan api nuklear sangat radioaktif
di dalam saluran reaktor di Three Mile Island.
Jika berlaku sebarang kegagalan pada kren kutub bangunan reaktor
semasa dalam proses membuka kepala itu,
satu kebimbangan kami adalah jika kami terjatuhkannya,
kami boleh menyebabkan keretakan di dalam bekas reaktor pada tahap
di mana sindrom China berkemungkinan boleh berlaku.
Kami mungkin menggugat bahan api itu hingga ke tahap superkritikaliti,
tahap di mana ia boleh mengeluarkan sejumlah besar logam radioaktif
atau ia akan terbakar di bawah reaktor.
Jika bekas itu pecah, kami takkan dapat menutup teras.
Kami takkan dapat masuk semula ke bangunan reaktor itu selama-lamanya
kerana paras radiasi yang telah dilepaskan teramat tinggi.
Seluruh Pennsylvania Timur perlu dipindahkan,
mungkin sehingga ke Washington, DC.
Pada masa itu,
ada 2,000,000 penduduk dalam lingkungan 80 kilometer dari Three Mile Island.
Jika Bechtel menggunakan kren kutub bangunan reaktor
seperti yang mereka mahu lakukan pada bulan Mac 1983,
maka nahaslah penduduk.
Kami mungkin akan membunuh mereka. Noktah.
MAC 1983 DUA MINGGU SEBELUM ANGKATAN KREN KUTUB
Pada pukul 4:00 pagi, 28 Mac, 1979,
kemalangan bermula pada reaktor nombor dua
di loji nuklear Three Mile Island di Pennsylvania.
Menurut penyiasat persekutuan,
reaktor akan mengalami peleburan dalam masa 30 hingga 60 minit.
Fasa pertama pembersihan sudah memakan masa tiga tahun,
namun bahagian pembersihan radioaktif paling sukar dan tidak diketahui
belum lagi bermula,
reaktor itu sendiri.
Masyarakat fokus kepada dua isu.
Pertama, kami mula nampak kesan daripada usaha pembersihan TMI,
dan juga Unit 1, reaktor yang tidak terlibat dalam kemalangan,
ditutup semasa pengisian semula.
Orang ramai takut loji ini akan beroperasi semula.
Unit 1 ditutup sejak kemalangan tiga tahun lalu.
Pemiliknya, General Public Utilities,
telah meminta kebenaran SKN untuk buka semula Unit 1.
Ketika ini,
masyarakat sangat tidak menyenangi GPU, Bechtel atau Met-Ed.
Satu referendum setempat mendedahkan dua daripada tiga penduduk
di kawasan ini menentang pembukaan semula loji kuasa.
Begitulah sentimen awam pada waktu itu,
"Kami tak nak loji ini beroperasi semula." Pihak pembangkang turut menentang.
Tidak, kami takkan berganjak!
Sebaik mengetahui mereka mahu mulakan semula Unit 1,
saya dan kawan saya, Paula, menyertai kumpulan
dipanggil PMTN, "Penduduk Menolak Tenaga Nuklear".
Hadirin sekalian,
kehidupan kita terkesan setiap hari akibat daripada kemalangan ini.
Pelepasan harian,
penyimpanan sisa paras tinggi di pulau itu,
dan ketidakcekapan GPU.
Setiap Ahad, saya pergi ke pulau itu.
Saya di pagar dengan sepanduk untuk halang Unit 1 daripada beroperasi semula.
Jangan beroperasi semula!
Selepas kami menjadi aktif dalam masyarakat,
saya nampak kenderaan kerajaan datang dan ambil nombor kenderaan
milik penduduk yang hadiri perjumpaan.
TOLAK NUKLEAR
Saya cakap dengan Paula, "Kenapa mereka di sini?"
Saya kata,
"Awak paranoid. Kita ikan bilis saja."
Naif sungguh.
Ia menakutkan saya.
Jadi saya hubungi Eric Epstein di Middletown
di ibu pejabat mereka.
Saya kata, "Eric, dengar tak?"
Dia kata, "Joyce, telefon kami ada alat pengintip."
Matlamat utama di sini masih untuk mengaut keuntungan.
Syarikat-syarikat ini akan buat apa-apa saja
untuk memastikan Unit 1 Three Mile Island beroperasi semula.
Saya tak mahu anak-anak saya terdedah lagi kepada apa-apa pun.
Paling penting, saya tak mahu loji itu dibuka semula.
Itulah dorongan utama buat kami berdua.
Saya benar-benar mahu…
melihat anak-anak saya dan beritahu mereka yang saya sudah lakukan yang terbaik,
bahawa saya sudah cuba sedaya upaya memastikan mereka selamat.
Itu yang paling penting bagi saya.
Mungkinkah akan wujud perkuburan sejuta dolar?
Penduduk di kawasan ini sangat meragui fasiliti ini.
Beban pembuktian yang sangat berat terletak pada mereka
yang akan membuka semula fasiliti ini.
Sebelum ini, melihat orang awam mengangkat tangan
dan melaungkan "tolak nuklear",
saya fikir mereka tiada pengetahuan tentang betapa selamatnya loji itu.
Namun apa yang mengubah fikiran saya
adalah pengalaman saya di Three Mile Island
Ketika saya menetap di Middletown,
saya rasa penduduk di sana merupakan orang paling baik saya pernah jumpa.
Saya diperkenalkan dengan Betty Quackenbush
dan kami mula bercinta.
Anaknya mengejar bas pada pagi berlakunya kemalangan itu
dalam lingkungan 900 meter dari reaktor Unit 2.
Itu saya.
Ibu saya bertemu Rick Parks ketika saya berusia sepuluh, sebelas tahun.
Ini gambar Rick dan ibu saya.
Saya terus suka orangnya.
Dia ada loghat yang saya suka, bunyi sengau sikit.
Saya kata, "Ayah sengau."
Aduhai. Sudah lama cerita itu.
Dia masuk ke dalam hidup kami
dan menjadi ahli keluarga yang saya sentiasa impikan.
Saya anggap Nikki macam anak perempuan saya sendiri.
Jadi saya cuba menjadi seorang ayah yang terbaik kepada dia.
Saya tahu Rick bekerja di Three Mile Island.
Salah satu perkara yang saya ingat
ialah saya sentiasa alami mimpi ngeri berulang.
Nikki selalu beritahu saya dia takut akan Three Mile Island.
Dia pernah beritahu saya yang dia tak risau tentangnya lagi
sebab dia tahu saya akan jaga mereka.
Ia mengingatkan saya, "Jadilah bertanggungjawab."
Orang awam perlu nampak perlindungan kalis kegagalan.
Pada masa itu, Bechtel meneruskan rancangan menggunakan kren kutub itu.
Saya sendiri, Ed Gischel dan Larry King,
minta mereka mengkaji semula semuanya dengan pendekatan keselamatan menyeluruh.
Namun Bechtel enggan mendengar nasihat kami.
Jadi Larry kata, "Beginilah…
laporkan pada SKN."
Jadi, saya beritahu.
Parks fikir mereka tidak ikut prosedur dengan baik,
mungkin letupan akan berlaku, ia tak selamat,
kren itu akan menyebabkan perkara buruk.
Saya rasa saya dah menelitinya, dan saya tak setuju.
Jika mereka gagal menyokong hujah mereka,
saya abaikannya.
Pengarah SKN di tapak, Lake Barrett, lepas tangan dan membiarkan mereka,
"Kami akan lakukannya dengan Bechtel,
dan Suruhanjaya Kawalan Nuklear boleh pergi jalan dengan peraturan mereka."
Apa saja yang dia beritahu saya, saya tak endahkannya.
Dia mungkin tak suka.
Dia kata, "Disebabkan prosedur itu dan ini…"
Saya pula tak ambil pusing berkenaan segala drama
tentang prosedur mana lebih baik.
Kami memang mahu mereka bersuara.
Namun kami meneliti penjelasannya. Saya berpuas hati kren itu cukup selamat.
Adakah ia sifar risiko? Mustahil.
Adakah risikonya boleh diterima semasa bahan api dikeluarkan? Ya.
Jadi, saya luluskannya.
Saya minta dia rahsiakannya.
Namun Lake Barrett dedahkan identiti saya kepada Bechtel
secara sengaja.
Tidak, bukan begitu. Tempat ini kecil, bukan?
Orang tahu dia ada masalah dengannya.
Orang takkan tahu dia datang berjumpa saya? Mustahil.
Okey?
AMERIKA SYARIKAT SKN
Jika pengarah SKN sendiri
acuh tak acuh dengan utiliti dan biarkan mereka naik tocang,
adakah SKN boleh dipercayai?
Kita perlu pasang kamera di mulut mereka
untuk mengetahui penipuan mereka.
SKN sebagai pemantau loji nuklear ibarat harapkan pagar, pagar makan padi.
Mereka tak kawal selia industri.
Mereka bersekongkol dengan Bechtel.
AWAS KAWASAN TERCEMAR
Kemudian Bechtel berkata kepada saya tentang penggunaan kren kutub,
"Apa yang saya risaukan? SKN kata tidak mengapa."
"Tandatangan."
Saya enggan menandatanganinya.
Jadi, saya sebenarnya…
menghalang kemajuan dan keuntungan buat mereka.
Mereka pecat dia.
Itu cara mereka singkirkan penentang.
Gischel juga berdepan beberapa faktor ugutan.
Selepas dia mengenal pasti masalah dengan kren kutub itu,
mereka mahu singkirkan dia.
Mereka arahkan Ed Gischel jalani penilaian psikologi
dan dia tak dibenarkan kembali ke tapak
melainkan dia "lulus penilaian psikologi."
Pada saya, bunyinya macam
taktik Stalinis yang saya baca semasa belajar sejarah.
Tunggu masa untuk saya dipecat.
Saya bangun pagi esok dan keluar bekerja.
Van saya tak dapat dihidupkan.
Saya lihat kabel bateri, dan betul tekaan saya,
kabel negatif itu agak longgar.
Jadi saya ambil kotak peralatan di bawah tempat duduk penumpang.
Tahu apa saya jumpa?
Paket ganja.
Ya, Santa Claus memang wujud,
tapi dia tak pernah selit ganja di dalam kereta sebelum Krismas,
dan belum Krismas ketika itu.
Jadi, saya buang ganja itu di dalam tandas rumah.
Kemudian, seperti dijangka,
semasa memandu pada hari itu, saya ditahan.
Saya tak pernah diperiksa.
Tidak pernah.
Mereka cuba perangkap saya agar saya dipecat
tanpa perlu membayar pampasan.
Pada hari yang sama,
semua jawatan dan kuasa saya di dalam kren kutub bangunan reaktor
dimansuhkan oleh pihak pengurusan Bechtel.
Jadi, saya tidak ada apa-apa yang boleh menghalang mereka.
Bagi mereka, sayalah ancamannya
kerana saya telah beritahu SKN secara bertulis
bahawa soal keselamatan nuklear tidak disemak teliti.
Saat meninggalkan tempat kerja, saya takut.
Setiba di rumah, Betty pandang saya dan berkata,
"Ada masalahkah?"
Saya beritahu dia, "Rasanya saya perlukan peguam.
Saya ada masalah tempat kerja."
17 MAC 1983 LIMA HARI SEBELUM ANGKATAN KREN KUTUB
Saya kerja lewat dan saya terima panggilan.
"Helo, Projek Akauntabiliti Kerajaan."
Suara di hujung telefon berkata, "Saya takkan dedahkan identiti saya."
Dia kata dia berdepan isu genting di loji nuklear.
Dia takkan dedahkan nama loji itu, tapi dia perlukan bantuan.
Ketika itu, Projek Akauntabiliti Kerajaan, atau PAK,
ialah organisasi utama yang mewakili tukang adu nuklear,
dan saya meyakinkan dia bahawa jika ada isu segenting itu,
saya sanggup jumpa dia malam itu.
Dia beritahu saya nama bar itu, dan dia duduk di situ,
memakai jaket kulit warna darah lembu sambil memegang lukisan kejuruteraan.
Saya perkenalkan diri saya, kemudian duduk buat seketika,
sementara dia diam.
Saya fikir, "Okey."
Ini tak berjalan lancar.
Billie penghubung pertama saya dengan Projek Akauntabiliti Kerajaan.
Saya tahu saya seperti kurang menyenangi dia,
sebab setahu saya,
dia mungkin organisasi anti-nuklear terbesar di dunia,
dan saya ada maklumat yang akan menyungkurkan industri nuklear.
Dia sangat gementar.
Selepas habiskan bir, dia kata,
"Ayuh berbincang." Kami duduk di satu meja.
Tak lama kemudian, saya dapat tahu yang dia juga seorang tukang adu.
Dalam kes saya,
bos saya ugut untuk pastikan saya hilang hak penjagaan anak-anak
jika saya dedahkan perbuatannya.
Ya, saya kehilangan hak penjagaan anak-anak selama setahun.
Saya fikir, "Wanita ini layak untuk dihormati.
Seseorang untuk dikagumi."
Saya gunakan kesempatan itu.
Rick keluarkan lukisan tersebut dan mula menjelaskan kepada saya
perkara yang sepatutnya diperiksa
untuk memastikan kren kutub itu bertahan untuk tahun-tahun mendatang
dalam persekitaran radioaktif tinggi dan masih berfungsi.
Dokumen-dokumen itu bukan saja mengandungi bukti wujudnya isu,
malah bukti pihak pengurusan tahu tentangnya,
namun mereka tetap meneruskannya.
Ia dokumen yang buatkan saya berkata, "Seseorang akan dipenjarakan."
Saya jelaskan, "Kita kesuntukan masa."
"Jika kita gagal,
kita takkan ada peluang kedua."
Para pesuruhjaya SKN dijadualkan mengundi minggu hadapan
sama ada mereka akan benarkan pembersihan diteruskan.
Kami ada lima hari.
Jadi saya cuba pujuk dia bahawa
dia perlu bertindak lebih daripada cuma beritahu saya.
Hakikat bahawa orang mengenali kita bukanlah sesuatu yang menggembirakan
apabila kita orang yang mendedahkan perbuatan buruk mereka.
Mereka akan cari kita dan jahanamkan hidup kita.
Jelas sekali wujud ketakutan dalam proses membuat keputusan
sama ada untuk dedahkan atau tidak.
Sekurang-kurangnya, separuh daripada pekerja saya wakili
daripada industri kuasa nuklear sebelum ini
pada peringkat awal pendedahan mereka mengatakan,
"Saya tak nak jadi seperti Karen Silkwood."
SEMOGA BERSEMADI DENGAN AMAN
Karen Silkwood ialah aktivis kesatuan berusia 28 tahun pada November 1974.
Dia seorang juruteknik makmal di fasiliti Cimarron Kerr-McGee.
Karen Silkwood pernah bekerja di sebuah fasiliti nuklear di Oklahoma
dan dia melaporkan isu kegagalan dalam memastikan pekerja selamat.
Silkwood terkorban dalam nahas kereta di jalan ini
ketika dia dalam perjalanan bertemu wartawan New York Times.
Dia bimbang tentang radiasi berlebihan.
Ketika dia dalam perjalanan untuk berjumpa wartawan akhbar itu
untuk menyerahkan bukti tuduhannya,
dia mati dalam kemalangan kereta.
Kemalangan sebuah kereta.
Karen Silkwood ditemukan dalam keadaan dicemari plutonium.
Terdapat kesan keracunan radiasi dalam darahnya.
Penyokongnya berkata kereta dipandunya terbabas
dan dokumen hilang.
Kami sudah tentu tertanya-tanya.
Sama ada dibunuh atau tidak, kematiannya merancakkan isu
yang masih hangat melanda negara ini,
keselamatan loji kuasa nuklear.
Ada ramai orang yang diugut
dan ditakutkan oleh pelbagai fasiliti di seluruh negara.
Hidup kami boleh musnah.
Kes Karen Silkwood masih dalam proses litigasi
dan ia masih perbincangan berprofil tinggi.
Kematian Karen Silkwood mewujudkan budaya ketakutan yang menghantui.
18 MAC 1983 EMPAT HARI SEBELUM ANGKATAN KREN KUTUB
Pertemuan dengan Billie samar-samar.
Namun dia meyakinkan saya sehingga saya sanggup pergi
dan bercakap dengan Tom Devine, pengarah guaman PAK.
Di Projek Akauntabiliti Kerajaan,
kami uruskan sekitar 8,000 kes berkaitan tukang adu.
Kes Rick sesuatu yang luar biasa kerana risikonya lebih tinggi di sini.
Kes ini lebih mustahak berbanding kes kendalian saya sebelum ini.
Bechtel jadualkan angkatan kren kutub lima hari selepas saya bertemu Rick.
Jika kren jatuhkan kepala bekas reaktor di tempat yang salah,
peleburan akan tercetus
lalu memusnahkan Philadelphia, New York dan Washington DC…
Pantai Timur Amerika Syarikat mungkin tidak boleh didiami selama-lamanya.
Kita di ambang malapetaka.
Kami mula merangka afidavit,
dan bekerja tanpa henti sepanjang minggu.
Tanpa henti.
Afidavit siap untuk dibentangkan kepada Suruhanjaya Kawalan Nuklear.
Namun bagi Rick, dia masih belum tahu apa akan berlaku seterusnya.
Tom kata,
"Saya rasa awak patut pertimbangkan untuk hebahkan maklumat ini."
Hebahan itu akan menguburkan industri nuklear.
Kenyataan itu jelas satu ironi.
Rick sangat meyakini kuasa nuklear.
Maksud saya, kesetiaan terhadap teknologi itulah yang mendorongnya.
Pendedahannya bermakna industri nuklear akan kekal disenaraihitamkan.
Itulah cara organisasi menghukum tukang adu.
Tukang adu dianggap ancaman yang perlu dihapuskan.
Bechtel dan General Public Utilities
akan melakukan apa-apa sahaja untuk mendiamkan dia.
Saya tertanya-tanya, "Kenapa saya buat begini?
"Berbaloikah kerjaya tergadai?"
"Berbaloikah aku bongkarkan?"
Saya sememangnya teramat risau.
Semasa saya cuba jelaskan kepada Betty apa yang berlaku di tempat kerja
dan niat untuk hebahkan kepada umum,
ia perbincangan yang tegang dan sukar
sebab Betty takut.
Dia nak saya berhenti dan undur diri.
Namun saya gagal buat Betty faham
tentang kemungkinan besar apa yang boleh berlaku.
Saya boleh merasakan ketegangan pada ketika itu,
tapi mereka tidak pernah menceritakan apa sebenarnya yang sedang berlaku.
Kami sentiasa rasa selamat,
dan kami ada sebuah keluarga yang kami semua mahukan.
Jadi apabila…
Apabila keadaan mula berubah, hubungan kekeluargaan turut berubah.
Saya cintakan dia. Saya tak mahu kehilangan dia.
Saya juga sayang anak-anak.
Jadi, saya jemput anak-anak saya,
pulang ke rumah, dan semasa berjalan ke apartmen saya,
saya perasan pintunya terbuka sedikit.
Ia tak berkunci. Ia terbuka.
Pada ketika itu, saya tahu ada orang masuk ke pangsapuri saya.
Saya suruh anak-anak saya tunggu di bawah dengan jiran saya.
Niat saya semasa masuk ke dalam, "Saya simpan senapang di situ."
Saya berjalan di laluan ke bilik air,
bilik anak saya dan bilik saya.
Saya tendang pintu untuk melihat apa yang ada di sana.
Pada masa itu, saya tahu apartmen itu kosong.
Tiada sesiapa di sana.
Tiada apa-apa yang diambil.
TV masih ada, stereo masih ada.
Namun mereka geledah almari tempat saya simpan kertas kerja saya.
Jelas sekali
satu-satunya perkara mereka mahu ialah dokumentasi.
Jika di dalam almari itu dokumentasi sama
saya tunjukkan Tom Devine di Washington, DC,
saya takkan dapat buktikan apa-apa.
Saya tanya jiran wanita di bawah.
Dia sahkan dia seseorang pecah masuk
malam sebelumnya ketika saya dan anak-anak tiada di rumah.
Saya sangat takutkan keselamatan keluarga saya
selepas apartmen saya dipecah masuk.
Saya anggap itu satu mesej yang bermaksud,
"Kami akan kacau anak-anak kau kalau kau teruskan."
Itulah yang saya faham.
Itu menjadikan saya musuh seumur hidup.
Jangan sesekali usik anak-anak saya.
Itu sudah melampau.
Langkah mayat saya dulu.
Saya takkan teragak-agak.
Saya tahu mereka memburu saya. Mereka takkan berhenti selagi tak dapat.
Saya bertekad untuk tidak biarkan mereka terlepas.
Saya tak tahu apa lagi saya boleh buat.
Saya akan bongkarkan perbuatan mereka kepada dunia
sebelum mereka melakukannya.
Saya bongkarkannya.
Terjemahan sari kata oleh Jentayu